Не так многа свят засталося цяпер у нашым жыцці. Чаму ж тады ўшаноўваем жанчын толькі раз у год, прыраўняўшы іх да аўтамабілістаў, хімікаў, геолагаў? Ці не таму, што ўсе яшчэ па інэрцыі працягваем думаць, што жанчыну ўпрыгожвае толькі натхнёная праца? У свой час, устанаўліваючы рэкорды па ліццю чыгуну і пракату сталі на душу насельніцтва, мы ўстанавілі і такі рэкорд: узровень жаночай занятасці перавысіў усе дапушчальныя нормы. Цяпер 92 працэнты жанчын працуюць па-за домам, тады як падлічана, што для падтрымання нармальнага дэмаграфічнага ўзроўню павінна быць вызвалена ад вытворчасці як мінімум 15 працэнтаў жанчын.